

**รายละเอียดของรายวิชา**

**คณะ** บัญชี

**หลักสูตร** บัญชีบัณฑิต

**หมวดที่ 1 ข้อมูลทั่วไป**

|  |  |  |  |  |
| --- | --- | --- | --- | --- |
| ACC 498 |  | ชื่อวิชา สหกิจศึกษา | 6 | (0-35-18) |
|  |  | (Co-operative Education) |  |  |
| วิชาบังคับก่อน |  | ACC455 การเตรียมความพร้อมการฝึกงาน  |  |  |
| ภาคการศึกษา |  | 2/2567 |  |  |
| กลุ่ม |  | 01 |  |  |
| ประเภทของวิชา |  | รายวิชาในหมวดวิชาเฉพาะ กลุ่มวิชาชีพ-บังคับ |  |  |
| อาจารย์ผู้รับผิดชอบ | ผศ.เกศรา สุพยนต์  |  | อาจารย์ประจำ |  |  |
| อาจารย์ที่ปรึกษา | คณาจารย์ประจำคณะบัญชี |  | อาจารย์ประจำ |  |  |
| สถานที่สอน |  ในที่ตั้ง นอกที่ตั้ง |  |  |  |  |
| วันที่จัดทำ | 2 มกราคม 2568 |  |  |  |  |

**หมวดที่ 2 วัตถุประสงค์ของรายวิชาและส่วนประกอบของรายวิชา**

**1. วัตถุประสงค์ของรายวิชา**

 1) เพื่อให้นักศึกษาได้เรียนรู้และมีประสบการณ์ตรงจากการปฏิบัติงานจริงด้านวิชาการบัญชีในสถานประกอบการภายใต้การกำกับ

 ดูแลของพี่เลี้ยงจากสถานประกอบการและอาจารย์นิเทศก์

 2) เพื่อให้นักศึกษาเข้าใจวิถีการใช้ชีวิตในการทำงานและวัฒนธรรมองค์กร สามารถปรับตัวให้เข้ากับบุคคลอื่น และทำงานร่วมกันกับ

 ทุกคนในองค์กรได้ตามสถานการณ์และสภาพแวดล้อมจริง มีความพร้อมทำงานได้ทันทีเมื่อสำเร็จการศึกษา

 3) เพื่อให้สถานประกอบการมีส่วนร่วมในการพัฒนาหลักสูตรและร่วมพัฒนาคุณลักษณะที่พึงประสงค์ให้สอดคล้องกับตลาดแรงงาน

 และทันสมัยอยู่เสมอ

 4) เพื่อส่งเสริมและสร้างเครือข่ายความร่วมมือระหว่างภาควิชา คณะ มหาวิทยาลัย และสถานประกอบการ

2. คำอธิบายรายวิชา

 การปฏิบัติงานในสถานประกอบการอย่างมีระบบ โดยความร่วมมือระหว่างมหาวิทยาลัยกับสถานประกอบการเพื่อพัฒนานักศึกษาให้มีความรู้ทางปฏิบัติและทักษะต่าง ๆ ในการทำงานในวิชาชีพบัญชี สามารถพัฒนาตนเองในด้านความคิด จิตใจ และอารมณ์ โดยมีเวลาในการทำงานทั้งสิ้นไม่น้อยกว่า 16 สัปดาห์ นักศึกษาจะได้รับการประเมินผลจากการทำรายงานผลการศึกษาที่ได้จากการทำงานในสถานประกอบการ หรือ ผลงานสร้างสรรค์อย่างอื่น

 A systematic provision of work-based learning in the work place with the cooperation between the university and the work place in order to develop both students’ knowledge and work- related skills in the accounting. Students have an opportunity to their intelligent, mind and emotion. The period of co-operative education must be no less than 16 weeks. The students will be evaluated through a report the experience from the work place or a piece of other creative work.

**3. จำนวนชั่วโมงต่อสัปดาห์ที่อาจารย์ให้คำปรึกษาและแนะนำทางวิชาการแก่นักศึกษา**

มี .......3........ชั่วโมง/สัปดาห์ Line: ACC 498 2/67

หมวดที่ **3** การพัฒนาผลการเรียนรู้ของนักศึกษา

การพัฒนาผลการเรียนรู้ในมาตรฐานผลการเรียนรู้แต่ละด้านที่มุ่งหวัง **มีดังต่อไปนี้**

**1.** คุณธรรม จริยธรรม

|  **PLO+DOE** | **ผลการเรียนรู้รายวิชา (Course Learning Outcome: CLOs)** | **วิธีการสอน** | **วิธีการประเมินผลการเรียนรู้**  |
| --- | --- | --- | --- |
| **PLO 1.3**แสดงออกถึงความเป็นคนซื่อสัตย์ สุจริต เที่ยงธรรม ระมัดระวังรอบคอบในการทำงาน และมีความรับผิดชอบต่อตนเอง วิชาชีพ และสังคม**DOE** ความเป็นพลเมืองที่เข้มแข็ง (Active Citizen) | ผู้เรียนสามารถปฏิบัติตามหลักจริยธรรมพื้นฐานทางวิชาชีพบัญชี สามารถบริหารเวลาและปรับการดำเนินชีวิตในสังคมอย่างสร้างสรรค์ มีวินัย เคารพและสามารถปฏิบัติตามกฎ ระเบียบของสถานประกอบการหรือหน่วยงานที่เข้าฝึกสหกิจศึกษาและสังคมที่เกี่ยวข้อง | - การปฐมนิเทศน์นักศึกษา เป็นขั้นตอนการทบทวนความรู้ความเข้าใจ นโยบาย การวางตน ระเบียบวินัย คุณธรรมที่พึงปฏิบัติ เพื่อเตรียมความพร้อมเป็นพนักงานที่ดีในสถานประกอบการก่อนการออกปฏิบัติสหกิจศึกษา- การติดตามการปฏิบัติงานในสถานประกอบการ การมอบหมายงาน และการปฏิบัติตามกฎระเบียบของสถานประกอบการเช่นเดียวกับพนักงานขององค์กร- การติดตามการบันทึกเวลาปฏิบัติงาน กำหนดขอบเขตของงาน กำหนดวิธีการประเมินผลงาน | -ใช้ แบบประเมินผลนักศึกษาสหกิจ เป็นเครื่องมือการประเมิน กำหนดเกณฑ์ ดังนี้1.ผลสำเร็จของงาน 40%2.ความรู้ความสามารถ 20%3.ความรับผิดชอบต่อหน้าที่ 20%4.ลักษณะส่วนบุคคล 20%เกณฑ์ผ่าน คือ คะแนนรวมที่ได้ มากกว่าหรือเท่ากับ 50% ของคะแนนเต็ม (50 คะแนน) |

2**.** ความรู้

|  |  |  |  |
| --- | --- | --- | --- |
|  **PLO+DOE** | **ผลการเรียนรู้รายวิชา (CLOs)** | **วิธีการสอน** | **วิธีการประเมินผลการเรียนรู้**  |
| **PLO 2.2**มีความรู้และความเข้าใจในศาสตร์อื่นที่เกี่ยวข้องเพียงพอที่จะประยุกต์ในการประกอบวิชาชีพบัญชี**DOE**ผู้ร่วมสร้างนวัตกรรม (Innovative Co-Creator) | มีความรู้และความเข้าใจในสาระสำคัญของศาสตร์อื่นที่เกี่ยวข้องกับการบัญชีเพียงพอที่จะประยุกต์ในการจัดทำและนำเสนอสารสนเทศที่เป็นประโยชน์ต่อผู้ใช้ | - ให้คำแนะนำในด้านวิชาการและการปฏิบัติจากพนักงานพี่เลี้ยง เพื่อให้นักศึกษาได้เรียนรู้และทำงานได้ด้วยตนเองอย่างพนักงานของสถานประกอบการ- การให้ความช่วยเหลือทั้งด้านวิชาการและการปรับตัวสู่สังคมโดยอาจารย์นิเทศก์เพื่อให้นักศึกษาสามารถทำงานได้- การประชุมหรือพูดคุยร่วมกันระหว่างอาจารย์นิเทศก์กับพนักงานพี่เลี้ยง เพื่อร่วมกันพัฒนาความรู้ การติดตามงานที่มอบหมายให้กับนักศึกษาในระยะเวลาที่กำหนด | -ใช้ แบบประเมินผลนักศึกษาสหกิจ เป็นเครื่องมือการประเมิน กำหนดเกณฑ์ ดังนี้1.ผลสำเร็จของงาน 40%2.ความรู้ความสามารถ 20%3.ความรับผิดชอบต่อหน้าที่ 20%4.ลักษณะส่วนบุคคล 20%เกณฑ์ผ่าน คือ คะแนนรวมที่ได้ มากกว่าหรือเท่ากับ 50% ของคะแนนเต็ม (50 คะแนน) |

3**.** ทักษะทางปัญญา

|  **PLO+DOE** | **ผลการเรียนรู้รายวิชา (CLOs)** | **วิธีการสอน** | **วิธีการประเมินผลการเรียนรู้**  |
| --- | --- | --- | --- |
| **PLO 3.3**มีความสามารถในการใช้ดุลยพินิจในการระบุปัญหาในการปฏิบัติทางบัญชีในเรื่องที่มีความสำคัญต่อองค์กร และสามารถแสดงความคิดเห็นหรือเสนอแนวทางการแก้ไขปัญหา**DOE**บุคคลผู้เรียนรู้ (Learner Person)ผู้ร่วมสร้างนวัตกรรม (Innovative Co-Creator) | สามารถใช้ดุลยพินิจเยี่ยงผู้ประกอบวิชาชีพในการแก้ไขปัญหาในสถานการณ์ต่าง ๆ อย่างสร้างสรรค์ โดยคำนึงผลกระทบที่อาจเกิดขึ้นจากการตัดสินใจ ติดตามประเมินผลและรายงานผลได้อย่างถูกต้อง | - สถานศึกษามอบหมายงานให้ผู้เรียนศึกษาและวิเคราะห์สรุปประเด็นปัญหาที่ได้จากการฝึกสหกิจศึกษา- ผู้เรียนจัดทำรายงานผลการศึกษาและนำเสนอผลงาน- การให้คำแนะนำกับผู้เรียนอย่างสม่ำเสมอและต่อเนื่องโดยพนักงานพี่เลี้ยงและอาจารย์นิเทศก์ | - การประเมินผลงาน จากรายงานและความสมบูรณ์ของรายงานที่ผู้เรียนนำเสนอวัดและประเมินผลโดยการให้คะแนน ตามเกณฑ์ที่กำหนด ดังนี้**-**ความสมบูรณ์ ของส่วนประกอบรายงาน-หัวข้อเรื่องมีความชัดเจนและสอดคล้องกับงานที่ได้รับมอบหมาย-วัตถุประสงค์การศึกษามีความชัดเจน-แนวคิดและทฤษฎีที่อ้างถึงมีความเหมาะสมกับเรื่องที่ศึกษา-ผลการศึกษามีความสอดคล้องกับวัตถุประสงค์การศึกษา-ความสามารถในการใช้ภาษาเขียนและการพิมพ์เกณฑ์ผ่าน คือ คะแนนรวมที่ได้ มากกว่าหรือเท่ากับ 50% ของคะแนนเต็ม (30 คะแนน)- การประเมินพัฒนาการทำงานจากรายงานการปฏิบัติงานในสถานประกอบการโดยพนักงานพี่เลี้ยง ใช้แบบประเมินผลนักศึกษาสหกิจ เป็นเครื่องมือการประเมิน กำหนดเกณฑ์ ดังนี้1.ผลสำเร็จของงาน 40%2.ความรู้ความสามารถ 20%3.ความรับผิดชอบต่อหน้าที่ 20%4.ลักษณะส่วนบุคคล 20%เกณฑ์ผ่าน คือ คะแนนรวมที่ได้ มากกว่าหรือเท่ากับ 50% ของคะแนนเต็ม (50 คะแนน) |

**4.** ทักษะความสัมพันธ์ระหว่างบุคคลและความรับผิดชอบ

|  |  |  |  |
| --- | --- | --- | --- |
|  **PLO+DOE** | **ผลการเรียนรู้รายวิชา (CLOs)** | **วิธีการสอน** | **วิธีการประเมินผลการเรียนรู้**  |
| **PLO 4.1** มีทัศนคติที่ดีต่อการทำงานเป็นทีม มีความรับผิดชอบในการทำงานของตนเองร่วมกับผู้อื่น และสามารถปรับตัวให้เข้ากับสถานการณ์และวัฒนธรรมขององค์กร**DOE**บุคคลผู้เรียนรู้ (Learner Person) ผู้ร่วมสร้างนวัตกรรม (Innovative Co-Creator)ความเป็นพลเมืองที่เข้มแข็ง (Active Citizen) | -มีมนุษย์สัมพันธ์ที่ดี สามารถทำงานร่วมกับผู้อื่น และปรับตัวให้เข้ากับสถานการณ์และวัฒนธรรมขององค์การได้เป็นอย่างดี -สามารถให้ความช่วยเหลือและอำนวยความสะดวกในการแก้ไขปัญหาในสถานการณ์ต่าง ๆ ทั้งในบทบาทของผู้นำ หรือในบทบาทของผู้ร่วมทีมงาน  | -มอบหมายงานที่ต้องทำงานร่วมกันเป็นทีม มีการแบ่งงานกันอย่างชัดเจน-ประชุมร่วมกันระหว่างพนักงานพี่เลี้ยงและอาจารย์นิเทศก์ เพื่อการมอบหมายงาน ติดตามงานและการประเมินผล | -ประเมินผลจากรายงานการปฏิบัติงานในสถานประกอบการ โดยพนักงานพี่เลี้ยงและอาจารย์นิเทศก์ใช้แบบประเมินผลนักศึกษาสหกิจ เป็นเครื่องมือการประเมิน กำหนดเกณฑ์ ดังนี้1.ผลสำเร็จของงาน 40%2.ความรู้ความสามารถ 20%3.ความรับผิดชอบต่อหน้าที่ 20%4.ลักษณะส่วนบุคคล 20%เกณฑ์ผ่าน คือ คะแนนรวมที่ได้ มากกว่าหรือเท่ากับ 50% ของคะแนนเต็ม (50 คะแนน)-ประเมินผลจากรายงานโครงงานโดยอาจารย์ที่ปรึกษาสหกิจวัดและประเมินผลโดยการให้คะแนน ตามเกณฑ์ที่กำหนด ดังนี้**-**ความสมบูรณ์ ของส่วนประกอบรายงาน-หัวข้อเรื่องมีความชัดเจนและสอดคล้องกับงานที่ได้รับมอบหมาย-วัตถุประสงค์การศึกษามีความชัดเจน-แนวคิดและทฤษฎีที่อ้างถึงมีความเหมาะสมกับเรื่องที่ศึกษา-ผลการศึกษามีความสอดคล้องกับวัตถุประสงค์การศึกษา-ความสามารถในการใช้ภาษาเขียนและการพิมพ์เกณฑ์ผ่าน คือ คะแนนรวมที่ได้ มากกว่าหรือเท่ากับ 50% ของคะแนนเต็ม (30 คะแนน)-ประเมินผลจากการนำเสนอโครงงานโดยการถ่ายทอดความรู้ผ่านนิทรรศการโดยคณาจารย์ที่ปรึกษาสหกิจวัดและประเมินผลโดยการให้คะแนน ตามเกณฑ์ที่กำหนด ดังนี้-ความครอบคลุมของเนื้อหาและบทสรุป-ความสามารถในการนำเสนอและการใช้สื่อ-ความสามารถในการตอบคำถาม-บุคลิกภาพโดยทั่วไปเกณฑ์ผ่าน คือ คะแนนรวมที่ได้ มากกว่าหรือเท่ากับ 50% ของคะแนนเต็ม (20 คะแนน) |
| **PLO 4.2** มีหลักคิดและวิธีการปฏิบัติงานที่เป็นระบบ มีความรับผิดชอบในการทำงานให้สำเร็จตามเป้าหมายในระยะเวลาที่กำหนด**DOE**ผู้ร่วมสร้างนวัตกรรม (Innovative Co-Creator) | สามารถปฏิบัติและรับผิดชอบงานที่ได้รับมอบหมายอย่างมีประสิทธิภาพ | -มอบหมายงานที่ต้องทำงานร่วมกันเป็นทีม มีการแบ่งงานกันอย่างชัดเจน-ประชุมร่วมกันระหว่างพนักงานพี่เลี้ยงและอาจารย์นิเทศก์ เพื่อการมอบหมายงาน ติดตามงานและการประเมินผล | -ประเมินผลจากรายงานการปฏิบัติงานในสถานประกอบการ โดยพนักงานพี่เลี้ยงและอาจารย์นิเทศก์-ใช้ แบบประเมินผลนักศึกษาสหกิจ เป็นเครื่องมือการประเมิน กำหนดเกณฑ์ ดังนี้1.ผลสำเร็จของงาน 40%2.ความรู้ความสามารถ 20%3.ความรับผิดชอบต่อหน้าที่ 20%4.ลักษณะส่วนบุคคล 20%เกณฑ์ผ่าน คือ คะแนนรวมที่ได้ มากกว่าหรือเท่ากับ 50% ของคะแนนเต็ม (50 คะแนน)-ประเมินผลจากรายงานโครงงานโดยอาจารย์ที่ปรึกษาสหกิจวัดและประเมินผลโดยการให้คะแนน ตามเกณฑ์ที่กำหนด ดังนี้**-**ความสมบูรณ์ ของส่วนประกอบรายงาน-หัวข้อเรื่องมีความชัดเจนและสอดคล้องกับงานที่ได้รับมอบหมาย-วัตถุประสงค์การศึกษามีความชัดเจน-แนวคิดและทฤษฎีที่อ้างถึงมีความเหมาะสมกับเรื่องที่ศึกษา-ผลการศึกษามีความสอดคล้องกับวัตถุประสงค์การศึกษา-ความสามารถในการใช้ภาษาเขียนและการพิมพ์เกณฑ์ผ่าน คือ คะแนนรวมที่ได้ มากกว่าหรือเท่ากับ 50% ของคะแนนเต็ม (30 คะแนน)-ประเมินผลจากการนำเสนอโครงงานโดยการถ่ายทอดความรู้ผ่านนิทรรศการโดยคณาจารย์ที่ปรึกษาสหกิจวัดและประเมินผลโดยการให้คะแนน ตามเกณฑ์ที่กำหนด ดังนี้-ความครอบคลุมของเนื้อหาและบทสรุป-ความสามารถในการนำเสนอและการใช้สื่อ-ความสามารถในการตอบคำถาม-บุคลิกภาพโดยทั่วไปเกณฑ์ผ่าน คือ คะแนนรวมที่ได้ มากกว่าหรือเท่ากับ 50% ของคะแนนเต็ม (20 คะแนน) |

5**.** ทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ

|  |  |  |  |
| --- | --- | --- | --- |
|  **PLO+DOE** | **ผลการเรียนรู้รายวิชา (CLOs)** | **วิธีการสอน** | **วิธีการประเมินผลการเรียนรู้**  |
| **PLO 5.2** มีความสามารถในการสื่อสารอย่างมีประสิทธิภาพทั้งการพูดและการ เขียน โดยเลือกใช้รูปแบบการนำเสนอที่เหมาะสมกับสถานการณ์**DOE**บุคคลผู้เรียนรู้ (Learner Person) ผู้ร่วมสร้างนวัตกรรม (Innovative Co-Creator) | สามารถสื่อสารอย่างมีประสิทธิภาพทั้งการพูด การเขียน รู้จักเลือกใช้รูปแบบการนำเสนอที่เหมาะสมกับปัญหาและกลุ่มผู้ฟัง | -การปฏิบัติงานในหน้าที่ที่มีการติดต่อสื่อสาร การมีส่วนร่วมในการจัดกิจกรรมต่าง ๆ กับสถานประกอบการ-การใช้เทคโนโลยีการสื่อสารในการแก้ปัญหาหรือนำเสนอผลงาน | -ประเมินผลจากรายงานการปฏิบัติงานในสถานประกอบการ โดยพนักงานพี่เลี้ยงและอาจารย์นิเทศก์-ใช้ แบบประเมินผลนักศึกษาสหกิจ เป็นเครื่องมือการประเมิน กำหนดเกณฑ์ ดังนี้1.ผลสำเร็จของงาน 40%2.ความรู้ความสามารถ 20%3.ความรับผิดชอบต่อหน้าที่ 20%4.ลักษณะส่วนบุคคล 20%เกณฑ์ผ่าน คือ คะแนนรวมที่ได้ มากกว่าหรือเท่ากับ 50% ของคะแนนเต็ม (50 คะแนน)-ประเมินผลจากรายงานโครงงานโดยอาจารย์ที่ปรึกษาสหกิจวัดและประเมินผลโดยการให้คะแนน ตามเกณฑ์ที่กำหนด ดังนี้**-**ความสมบูรณ์ ของส่วนประกอบรายงาน-หัวข้อเรื่องมีความชัดเจนและสอดคล้องกับงานที่ได้รับมอบหมาย-วัตถุประสงค์การศึกษามีความชัดเจน-แนวคิดและทฤษฎีที่อ้างถึงมีความเหมาะสมกับเรื่องที่ศึกษา-ผลการศึกษามีความสอดคล้องกับวัตถุประสงค์การศึกษา-ความสามารถในการใช้ภาษาเขียนและการพิมพ์เกณฑ์ผ่าน คือ คะแนนรวมที่ได้ มากกว่าหรือเท่ากับ 50% ของคะแนนเต็ม (30 คะแนน)-ประเมินผลจากการนำเสนอโครงงานโดยการถ่ายทอดความรู้ผ่านนิทรรศการโดยคณาจารย์ที่ปรึกษาสหกิจวัดและประเมินผลโดยการให้คะแนน ตามเกณฑ์ที่กำหนด ดังนี้-ความครอบคลุมของเนื้อหาและบทสรุป-ความสามารถในการนำเสนอและการใช้สื่อ-ความสามารถในการตอบคำถาม-บุคลิกภาพโดยทั่วไปเกณฑ์ผ่าน คือ คะแนนรวมที่ได้ มากกว่าหรือเท่ากับ 50% ของคะแนนเต็ม (20 คะแนน) |

**หมวดที่ 4 แผนการสอนและการประเมินผล**

**1. แผนการสอน**

| **ระยะเวลา** | **รายละเอียด** | **เอกสาร** |
| --- | --- | --- |
| **ระหว่างการปฏิบัติงาน** |
| สัปดาห์ที่ 1 | นักศึกษารายงานตัวเข้าปฏิบัติงาน ณ สถานประกอบการ  | หนังสือส่งตัวนักศึกษาสหกิจ |
| สัปดาห์ที่ 1 -2 | - พนักงานที่ปรึกษาสหกิจศึกษาของสถานประกอบการและนักศึกษา วางแผนปฏิบัติงานตลอดระยะเวลา 16 สัปดาห์ | -แบบแจ้งรายละเอียดงาน ตำแหน่งงาน พนักงานที่ปรึกษา (เอกสารหมายเลข 05)-แบบแจ้งแผนปฏิบัติงานสหกิจศึกษา (เอกสารหมายเลข 06) |
| สัปดาห์ที่ 3 | - นักศึกษากำหนดหัวข้อรายงานสหกิจศึกษา ส่งเอกสารต่างๆ ให้อาจารย์ที่ปรึกษาสหกิจศึกษา | -แบบแจ้งโครงร่างรายงานสหกิจ (เอกสารหมายเลข 07) |
| สัปดาห์ที่ 5 และ 12 | อาจารย์นิเทศก์งานนักศึกษา ณ สถานประกอบการ  | แบบบันทึกการนิเทศงานสหกิจศึกษา (เอกสารหมายเลข 03 ) |
| สัปดาห์ที่ 8 -10 | นักศึกษารายงานความก้าวหน้าในการจัดทำรายงาน | แจ้งอาจารย์ที่ปรึกษาสหกิจ |
| สัปดาห์ที่ 13 -15 | นักศึกษาส่งร่างรายงานให้ อาจารย์ที่ปรึกษาสหกิจ ตรวจสอบ แก้ไข (อาจให้พนักงานที่ปรึกษาตรวจสอบด้วย) |  |
| สัปดาห์ที่ 16 | -พนักงานที่ปรึกษาของสถานประกอบการประเมินผลการปฏิบัติงานของนักศึกษา | แบบประเมินผลนักศึกษาสหกิจศึกษา (เอกสารหมายเลข 08) โดยพนักงานพี่เลี้ยง |
| **หลังกลับจากสถานประกอบการ** |
| สัปดาห์ที่ 17 | นักศึกษาส่งร่างรายงานสหกิจศึกษา | รายงานรูปแบบไฟล์อิเล็กทรอนิกส์ |
| สัปดาห์ที่ 18 | นักศึกษานำเสนอรายงานสหกิจศึกษาและกรรมการสหกิจศึกษาสอบถาม สัมภาษณ์นักศึกษา พร้อมทั้งประเมินผลรายงานสหกิจศึกษา ให้ข้อเสนอแนะเพื่อนำไปปรับปรุงแก้ไขรายงานปัจฉิมนิเทศและกิจกรรมแลกเปลี่ยนประสบการณ์ระหว่างคณาจารย์และนักศึกษาที่ไปปฏิบัติงานในสถานประกอบการต่าง ๆ นักศึกษาส่งรายงานสหกิจศึกษาฉบับสมบูรณ์ | นำเสนอด้วย Poster ถอดประสบการณ์แบบประเมินรายงานนักศึกษาสหกิจศึกษา (เอกสารหมายเลข 09) ประเมินโดยกรรมการสหกิจศึกษา |
|  | นักศึกษาสหกิจศึกษารับผลการประเมินผลจากหลักสูตร  | ประกาศผลการประเมิน |

**2. แผนการประเมินผลการเรียนรู้**

| **ผลการเรียนรู้** | **วิธีการประเมินผลการเรียนรู้** | **สัปดาห์ที่ประเมิน** | **สัดส่วนของการประเมินผล** |
| --- | --- | --- | --- |
| 1.3, 2.2, 3.3, 4.1, 4.2,5.2 | ประเมินผลจากแบบประเมินผลนักศึกษาสหกิจศึกษาโดยสถานประกอบการ | ตลอดภาคการศึกษา | 50% |
| 3.3,4.1,4.2,5.2 | คุณภาพและความสมบูรณ์ของรายงานสหกิจศึกษา | 17 | 30% |
| 4.1, 4.2,5.2 | ประเมินผลจากการนำเสนอโครงงานโดยการถ่ายทอดความรู้ผ่านนิทรรศการโดยคณาจารย์ที่ปรึกษาสหกิจ | 18 | 20% |

\* อาจมีการเปลี่ยนแปลงได้ตามสถานการณ์

**หมวดที่ 5 การวางแผนและการเตรียมการ**

**1. การกำหนดสถานที่ฝึก**

 คณะกรรมการสหกิจศึกษาหรืออาจารย์ที่รับผิดชอบสหกิจศึกษา พิจารณาคัดเลือกสถานประกอบการที่ยินดีรับนักศึกษาปฏิบัติงานสหกิจศึกษา โดยดูจากลักษณะงานที่เหมาะสม ตรงหรือสอดคล้องสัมพันธ์ กับสาขาวิชาชีพของนักศึกษา และมีความพร้อมในเรื่องต่าง ๆ ดังนี้

1.1 เข้าใจและสนับสนุนการปฏิบัติงานสหกิจศึกษา

1.2 สามารถจัดพนักงานพี่เลี้ยงฯ เพื่อดูแลนักศึกษาได้

1.3 มีความปลอดภัยของสถานที่ตั้ง ความเหมาะสมในการเดินทาง และสภาพแวดล้อมการทำงานที่ดี

1.4 วัสดุ อุปกรณ์ เครื่องมือที่จำเป็นในปฏิบัติงานตามลักษณะวิชาชีพ

1.5 มีโครงงาน หรือ โจทย์ปัญหาให้นักศึกษาสามารถศึกษาที่มีความยากง่ายเหมาะสมกับศักยภาพของนักศึกษาในช่วงระยะเวลา

การฝึกปฏิบัติงาน

1.6 ยินดีและเต็มใจให้นักศึกษามาฝึกปฏิบัติงาน

 หน่วยงานหรืออาจารย์ที่รับผิดชอบสหกิจศึกษาควรประสานงาน ดำเนินการล่วงหน้าก่อนที่นักศึกษาออกปฏิบัติงานสหกิจศึกษา อย่างน้อย 2 เดือน การจัดนักศึกษาปฏิบัติงานสหกิจศึกษาเป็นไปตามความสมัครใจ โดยนักศึกษาอาจหาสถานประกอบการเองแต่ต้องได้รับความเห็นชอบจากสาขาวิชา

**2. การเตรียมนักศึกษา**

 อาจารย์ผู้รับผิดชอบสหกิจศึกษาจัดปฐมนิเทศสหกิจศึกษา พร้อมมอบคู่มือการปฏิบัติงานในสถานประกอบการ ควรดำเนินการก่อนการออกปฏิบัติงานจริงในสถานประกอบการ เนื้อหาที่กำหนดในการปฐมนิเทศ ประกอบด้วย

 2.1 จุดมุ่งหมายในการออกปฏิบัติงานสหกิจศึกษา

 2.2 ผลการเรียนรู้ที่คาดหวัง

 2.3 การปฏิบัติตนระหว่างการปฏิบัติงาน

 2.4 กิจกรรมที่จัดให้นักศึกษาระหว่างการปฏิบัติงาน

 2.5 การจัดอาจารย์นิเทศก์สหกิจศึกษา

 2.6 การติดตามประเมินผล

 2.7 การป้องกัน/หลีกเลี่ยงอันตรายจากการฝึกงาน

 2.8 การวางตนในสถานประกอบการ

 2.9 การเตรียมความพร้อมด้านวิชาการก่อนการออกปฏิบัติงานสหกิจศึกษา

**3. การเตรียมอาจารย์ที่ปรึกษา/อาจารย์นิเทศก์**

 3.1 จัดประชุมชี้แจงก่อนนักศึกษาออกปฏิบัติงาน เพื่อทำความเข้าใจจุดมุ่งหมายของสหกิจศึกษา ผลการเรียนรู้ที่คาดหวัง บทบาทหน้าที่ความรับผิดชอบของอาจารย์ผู้รับผิดชอบ อาจารย์นิเทศก์ การดูแลนักศึกษา กิจกรรมและตารางเวลาการปฏิบัติงานของนักศึกษา การติดตามและการประเมินผลนักศึกษา

 3.2 จัดสรรนักศึกษาให้อยู่ในความดูแลของอาจารย์นิเทศก์ตามความเชี่ยวชาญของอาจารย์ ให้สอดคล้องกับโจทย์โครงงาน/ปัญหาที่สถานประกอบการต้องการ

**4. การเตรียมพนักงานที่ปรึกษาในสถานประกอบการที่ฝึกสหกิจศึกษา**

ผู้รับผิดชอบชี้แจงให้พนักงานที่ปรึกษา ทราบถึง

4.1 วัตถุประสงค์ที่คาดหวังจากการปฏิบัติงานสหกิจศึกษา

4.2 การบันทึกการปฏิบัติงานของนักศึกษา

4.3 แนวทางการประเมินผลการปฏิบัติงานสหกิจศึกษา

4.4 การตรวจประเมินรายงานโครงการหรือการปฏิบัติงาน

4.5 รายละเอียดในคู่มือสหกิจศึกษา

4.6 การประสานงานกับอาจารย์นิเทศก์มหาวิทยาลัย

**5. การจัดการความเสี่ยง**

 อาจารย์ผู้รับผิดชอบสหกิจศึกษา อาจารย์นิเทศก์ ประชุมร่วมกันเพื่อประเมินความเสี่ยงที่จะเกิดขึ้นกับนักศึกษา และก่อให้เกิดความเสียหายต่อสถานประกอบการ เช่น ความเสี่ยงจากการเดินทาง สภาพแวดล้อมของสถานประกอบการ ความเสี่ยงจากอุบัติเหตุจากการทำงาน และความเสี่ยงจากจริยธรรมในการทำงาน

**หมวดที่ 6 การประเมินนักศึกษา**

**1. หลักเกณฑ์การประเมิน**

 การประเมินผลเพื่อการบรรลุผลการเรียนรู้ของนักศึกษาทั้ง 5 ด้าน โดยให้คะแนนตามเกณฑ์การประเมินผลการศึกษาของมหาวิทยาลัย

**2. กระบวนการประเมินผลการปฏิบัติงานของนักศึกษา**

 2.1 ประเมินโดยพนักงานที่ปรึกษา และอาจารย์นิเทศก์นักศึกษา โดยใช้เกณฑ์ให้เป็นไปตามข้อกำหนดของสหกิจศึกษา

 2.2 ประเมินโดยอาจารย์ที่เกี่ยวข้องกับสหกิจศึกษาและรายงานผลการประเมินตามที่มหาวิทยาลัยกำหนด

 2.3 สรุปผลการประเมิน

**3. ความรับผิดชอบของพนักงานที่ปรึกษาของสถานประกอบการต่อการประเมินนักศึกษา**

 3.1 ประเมินผลการปฏิบัติงานของนักศึกษาทั้งระหว่างการปฏิบัติงานสหกิจศึกษาและเมื่อเสร็จสิ้นการปฏิบัติงานตามแบบฟอร์มการประเมิน

 3.2 ประเมินผลรายงานโครงงานหรือรายงานผลการปฏิบัติงาน

**4. ความรับผิดชอบของอาจารย์ผู้รับผิดชอบประสบการณ์ภาคสนามต่อการประเมินนักศึกษา**

 ประเมินผลนักศึกษาหลังเสร็จสิ้นการปฏิบัติงาน ตามแบบการประเมิน โดยพิจารณาจาก

 4.1 แบบประเมินผลการนิเทศของอาจารย์นิเทศและพนักงานที่ปรึกษาสหกิจศึกษา

 4.2 รายงานผลการปฏิบัติงาน

 4.3 รายงานโครงงานหรือแบบถอดประสบการณ์

**5. การสรุปผลการประเมินที่แตกต่าง**

 อาจารย์ผู้รับผิดชอบสหกิจศึกษา และ/หรืออาจารย์ที่ปรึกษาสหกิจศึกษา และ/หรือคณะกรรมการหลักสูตร ประสานงานกับสถานประกอบการ เพื่อทำความเข้าใจในผลการประเมินหากเกิดความแตกต่างอย่างมีนัยสำคัญ โดยประชุมร่วมกันระหว่างผู้เกี่ยวข้อง พิจารณาหาข้อสรุป

**หมวดที่ 7 การประเมินและปรับปรุงการดำเนินการของการฝึกประสบการณ์ภาคสนาม**

**1. กระบวนการประเมินการฝึกประสบการณ์ภาคสนามจากผู้เกี่ยวข้องต่อไปนี้**

 **1.1 นักศึกษา**

ให้นักศึกษามีส่วนร่วมในการประเมินการปฏิบัติงานสหกิจศึกษา โดยการตอบแบบสอบถามการปฏิบัติงานสหกิจศึกษา

 **1.2 พนักงานที่ปรึกษาหรือผู้ประกอบการ**

ควรมีส่วนร่วมในการประเมินสหกิจศึกษาว่ากิจกรรมได้จัดองค์ความรู้ให้นักศึกษาเรียนรู้ครอบคลุมวิชาชีพการบัญชีหรือไม่

 **1.3 อาจารย์ที่ดูแลกิจกรรมภาคสนามหรืออาจารย์นิเทศก์**

ประเมินสหกิจศึกษาทั้งในส่วนสถานประกอบการและกิจกรรมที่จัดให้ปฏิบัติงานมีความเหมาะสมหรือไม่

 **1.4 อื่น ๆ เช่น บัณฑิตจบใหม่**

ติดตามความก้าวหน้าในการทำงานของบัณฑิตที่ตรงตามวิชาชีพการบัญชี โดยสำรวจแบบสอบถามจากผู้ประกอบการและบัณฑิต

**2. กระบวนการทบทวนผลการประเมินและการวางแผนปรับปรุง**

1. อาจารย์นิเทศก์ อาจารย์ที่เกี่ยวข้องกับสหกิจศึกษา ประมวลผลการจัดสหกิจศึกษา จากผลการประเมินและข้อเสนอแนะจากนักศึกษา พนักงานที่ปรึกษา จัดทำรายงานผลการดำเนินงานเสนอรองคณบดีฝ่ายวิชาการ

 2. ประชุมคณะกรรมการสหกิจศึกษาระดับคณะ เพื่อพิจารณาข้อเสนอแนะมาปรับปรุงสำหรับการใช้ในรอบปีการศึกษาต่อไป โดยนำไปแสดงไว้ในรายงานผลการดำเนินการประสบการณ์ภาคสนาม (มคอ.๖) และรายงานผลการดำเนินการหลักสูตร(มคอ.๗)

**3. การทวนสอบผลลัพธ์การเรียนรู้รายวิชา ตามมาตรฐานผลสัมฤทธิ์การเรียนรายวิชา**

 3.1 การทวนสอบผลสัมฤทธิ์การเรียนรู้ตามมาตรฐานผลลัพธ์การเรียนรู้ ใช้เกณฑ์ต่อไปนี้

* นักศึกษาทุกคน (ร้อยละ 100) สามารถทำคะแนนในแต่ละ PLOs ได้ตามเกณฑ์ ถือว่านักศึกษามีผลลัพธ์การเรียนรู้ตามมาตรฐานผลลัพธ์การเรียนรู้ที่กำหนด โดยเทียบเป็นคะแนนเท่ากับ 5
* การคำนวณคะแนนที่ได้ ให้เทียบคะแนนจากอัตราร้อยละที่ทำได้ในแต่ละ PLOs ตามเกณฑ์

**4. การดำเนินการทบทวนและการวางแผนปรับปรุงประสิทธิผลของรายวิชา**

นำผลการประเมินข้อ 1-4 มาพิจารณา เพื่อวางแนวทางการปรับปรุงประสิทธิผลรายวิชาต่อไป